Diari Oficial de la Generalitat Valenciana


Sumari del DOGV 7435, del 02-01-2015 (2014/11841)

RESOLUCIÓ de 17 de desembre de 2014, de la Direcció General de Seguretat i Protecció Ciutadana, per la qual es publica la llista d'aspirants declarats aptes i no aptes una vegada duta a terme la prova avaluadora del personal del servici específic d'admissió el 10 de desembre de 2014.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7435

Data del DOGV
:   02-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11266


Data del document
:   17-12-2014

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * examen

RESOLUCIÓ de 17 de desembre de 2014, de la Direcció General de Seguretat i Protecció Ciutadana, per la qual es publica la llista d'aspirants declarats aptes i no aptes una vegada duta a terme la prova avaluadora del personal del servici específic d'admissió el 10 de desembre de 2014. [2014/11116]  
La Resolució de 25 d'agost de 2014, de la Conselleria de Governació i Justícia (DOCV 7348, 28.08.2014), va aprovar les bases generals i la convocatòria de la prova avaluadora per a l'acreditació del personal del servici específic d'admissió que s'havia de fer el 10 de desembre de 2014.  
La prova es va dur a terme en les seus indicades en la Resolució de 20 de novembre de 2014, de la Direcció General de Seguretat i Protecció Ciutadana (DOCV 7411, 26.11.2014) en què es publicava la llista definitiva d'admesos i exclosos.  
La convocatòria constava de dos proves. La primera era un examen psicotècnic. La segona, de coneixements teoricopràctics. Cada una de les dos proves es qualificava per separat, i calia aprovar les dos per a obtindre la consideració d'apte.  
D'acord amb l'article 10 de la Resolució de 25 d'agost de 2014, una vegada acabades les proves i corregits els exàmens la comissió avaluadora faria públiques les llistes d'aspirants qualificats d'aptes en els taulers d'anuncis de la Conselleria de Governació i Justícia de les tres províncies, i en qualsevol altre lloc que es considerara convenient per a una difusió millor. La llista també es publicaria en el Diari Oficial de la Comunitat Valenciana.  
  
Per això, i d'acord amb l'article 10 citat en relació amb l'article 8 del Decret 118/2014, de 18 de juliol, pel qual s'aprova el Reglament orgànic i funcional de la Conselleria de Governació i Justícia, i amb l'article 12 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, resolc:  
  
Primer  
Publicar, a proposta de la comissió avaluadora a què es referix l'article 6 de la Resolució de 25 d'agost de 2014, el llistat d'aspirants qualificats d'aptes (annex I d'esta resolució) i el llistat d'aspirants considerats no aptes (annex II), una vegada duta a terme la correcció de les dos proves fetes el 10 de desembre de 2014 per a l'acreditació del personal del servici específic d'admissió.  
  
Segon  
Els aspirants considerats no aptes poden interposar un recurs d'alçada davant de la Secretaria Autonòmica de Governació en el termini d'un mes des de la publicació d'esta resolució en el Diari Oficial de la Comunitat Valenciana.  
  
Tercer  
En el termini d'un mes des de la publicació d'esta resolució els aspirants declarats aptes podran presentar una fotografia en les dependències de la Conselleria de Governació i Justícia, a Alacant, Castelló i València, perquè se'ls expedisca l'acreditació del servici específic d'admissió.  
Per a retirar l'acreditació caldrà que paguen abans 5,05 euros de taxa en les entitats col·laboradores de la Generalitat. Si se'ls ha d'enviar per correu també hauran d'acreditar davant l'òrgan competent que l'han pagada perquè els la puguen expedir.  
  
  
València, 17 de desembre de 2014.- El director general de Seguretat i Protecció Ciutadana: Manuel Roca Melchor.